1. Farmaciniu požiūriu priimtina kompozicija, tinkama vartoti į nosį, kur kompozicija yra amorfinių miltelių pavidalo, apimanti:

(a) farmakologiškai veiksmingą dozę epinefrino arba jo farmaciniu požiūriu priimtinos druskos;

(b) farmaciniu požiūriu priimtiną nešiklio medžiagą, kur nešiklio medžiaga apima disacharido ir polimerinės medžiagos, apimančios dekstriną ir (arba) hidroksipropilmetilceliuliozę, derinį; ir

(c) sacharozės esterį,

kur miltelių dalelės susideda iš amorfinio epinefrino arba jo druskos ir nešiklio kompozicijos.

2. Kompozicija pagal 1 punktą, kur disacharidas yra parinktas iš grupės, susidedančios iš maltitolio, trehalozės, sukralozės, sacharozės, izomalto, maltozės ir laktozės.

3. Kompozicija pagal 2 punktą, kur disacharidas apima laktozę ir (arba) trehalozę.

4. Kompozicija pagal bet kurį iš 1 – 3 punktų, kur dekstrinas apima ciklodekstriną arba maltodekstriną.

5. Kompozicija pagal bet kurį iš ankstesnių punktų, kur disacharido ir polimero masės santykis, atsižvelgiant į bendrą kompozicijos masę, yra intervale maždaug nuo 10:1 iki maždaug 1:20.

6. Kompozicija pagal 5 punktą, kur disacharido ir polimero masės santykis, atsižvelgiant į bendrą kompozicijos masę, yra intervale maždaug nuo 1:1 iki maždaug 1:8.

7. Kompozicija pagal bet kurį iš ankstesnių punktų, kur žemiausia išmatuojama kompozicijos stiklėjimo temperatūra yra ne mažesnė kaip apie 40 oC, kai išmatuota esant santykinei drėgmei iki maždaug 35 %.

8. Kompozicija pagal bet kurį iš ankstesnių punktų, kur sacharozės esteris apima sacharozės monolauratą.

9. Kompozicija pagal bet kurį iš ankstesnių punktų, kur farmakologiškai veiksmingas epinefrino dozės kiekis yra tarp maždaug 0,1 mg ir maždaug 5 mg (apskaičiuojamas kaip laisvos bazės junginys).

10. Kompozicija pagal bet kurį iš ankstesnių punktų, kur miltelių dalelių dydžio pasiskirstymas apima:

(a) D10, kuris yra didesnis nei maždaug 3 µm; ir (arba)

(b) vidutinis skersmuo, pagrįstas tūriu, yra intervale apie 10 µm ir apie 100 µm.

11. Nosies aplikatoriaus įtaisas, tinkamas ir (arba) pritaikytas kompozicijai pagal bet kurį iš ankstesnių punktų tiekti į nosį, kuris apima rezervuarą arba yra prijungtas ir (arba) pritvirtintas prie rezervuaro, kuriame yra minėta kompozicija.

12. Aplikatoriaus įtaiso pagal 11 punktą gamybos būdas, kuris apima kompozicijos pagal bet kurį iš 1 - 10 punktų gamybą:

(i) sumaišant epinefriną arba jo druską ir farmaciniu požiūriu priimtinas nešiklio medžiagas atitinkamame lakiajame tirpiklyje, ir

(ii) i) žingsnio mišinio džiovinimą purškiant,

po to taip suformuotą kompoziciją įkraunant į rezervuarą, esantį prietaise, arba prijungtame arba pritvirtintame prie minėto aplikatoriaus įtaiso.

13. Kompozicija pagal bet kurį iš 1 – 10 punktų arba aplikatorius pagal 11 punktą, skirti naudoti alerginei reakcijai gydyti.

14. Kompozicija, skirta naudoti pagal 13 punktą, kur alerginė reakcija yra ekstremali alerginė reakcija arba apima anafilaksinį šoką.

15. Kompozicija, skirta naudoti pagal 13 arba 14 punktą, kur reakcija yra į vabzdžio įgėlimą, vabzdžio įkandimą, maisto produktą, vaistą ar kitą medžiagą.